catalunya.ffw: d’agost 2008\nA partir d’avui aquest bloc s’incorpora a la nova secció de bitacoles d’El Singular Digital. Una iniciativa que aposta per obrir aquest diari al fenomen bloc reconeixent la vitalitat i l’empenta de la catosfera.Poc a poc els blocs van sortint de l’endogàmia i guanyen presència més enllà de l’espai que fins ara tenien reservat.\nFa alguns mesos, en Vicenç Villatoro, parlant de la cultura del catalanisme afirmava que el país havia sigut capdavanter en cultura popular, la dels ateneus i els cors d’en Clavé, però havia entrat en dificultats quan la cultura s’havia convertit en indústria. Ara, els entramats p2p i les eines digitals tornen a posar al nostre abast la possibilitat d’aixecar un moviment cultural de producció social, de molts a molts. Els blocs en són tan sols una part però han demostrat l’enorme capacitat creadora del país quan es compta amb les eines per a sintonitzar-la correctament.\nAvui acaben les vacances impagables que fa dos mesos que duren i el catalunya.ffw reprèn la feina. Una feina tímida de reflexió i opinió que vol contribuir a fer de Catalunya una societat viva i dinàmica, un país pioner que arribi al món global, complex i digital des del seu caràcter singular.\nEns veiem aquí i al Singular Digital!\nPublicat per Marc Arza a 10:48 a. m. 4 comentaris:\n1) El món 2.0 despulla allò que s’hi aboca.\nTVE confiava en obrir Eurovisió per donar-li un to de modernitat que amagués la realitat casposa d’un certamen caduc. Per contra, la manca de filtres als participants i la capacitat d’elecció dels consumidors va acabar amb la victòria de l’anticoncursant. Quan es volia camuflar la caspa d’Eurovisió, la força del 2.0 aconsegueix posar-la en primer pla amb la col·laboració de l’amic Chikilicuatre, un esperpent musical síntesi de Massiel i José Vélez.\n2) En el món 2.0 el peix petit es menja el gran.\nLa televisió pública de l’estat és un monstre amb un pressupost enorme i un dèficit històric encara més gran, l’exemple perfecte de diplodocus empresarial. Al seu davant, l’equip de guionistes d’una productora jove com El Terrat, aprofita la matussera aposta 2.0 de TVE per colar-li un gol, promocionar un producte amb mitjans aliens i, de passada, generar un fenomen de masses que ajudarà la productora a fer caixa amb uns ingressos totalment inesperats.\n3) En el món 2.0 tothom hi guanya, fins i tot qui perd.\nÉs evident que El Terrat i l’equip de Buenafuente son els grans triomfadors del fenomen Chikilicuatre, però fins i tot TVE, que ha passat per moments de ridícul, ha tret beneficis de la seva aposta 2.0. Eurovisió s’ha despullat i es presenta als espectadors amb tot el seu patetisme, és cert, però aquest any milions d’espectadors seguiran el programa especial dedicat al concurs. Irònicament, l’error de TVE, haurà aconseguit captar l’atenció del públic amb més èxit que no s’esperaven.\n*Post ja publicat el passat 13 de maig\nPublicat per Marc Arza a 7:58 a. m. Cap comentari:\nLa web 2.0 configura una nova societat civil més oberta i fluida.\nLa tecnollibertat és progrés. La por a la tecnollibertat és un símptoma d’esclerosi social.\nLa política 2.0 no són els polítics amb bloc, són els polítics connectats i en sintonia constant amb la ciutadania.\nPolítica 2.0 i economia 2.0 són esforços paral·lels, dues cares de la societat 2.0.\nEl coneixement tancat és el passat. És necessari acabar amb els cercles impermeables de coneixement universitari i empresarial per obrir-los al món.\nLes solucions col·laboratives pròpies de la wikinomia poden ser molt útils per a compensar la pobresa en R+D a Catalunya.\nLa informació, bona i dolenta, sobre qualsevol empresa corre entre consumidors i competidors. La honestedat és un recurs bàsic en el món 2.0.\nEls blocs són una eina extraordinària per a vestir d’experiència la relació consumidor/marca.\nDavant la microsegmentació de mercats els blocs i les xarxes socials són el mitjà més adequat per arribar de forma econòmica i eficient al client amagat.\nEls entramats p2p són la solució a alguns dels problemes econòmics del país. Els esquemes financers de particular a particular en són un bon exemple i poden ser una molt bona opció per a suplir el rol de bancs i caixes en molts microprojectes empresarials.\nSobre aquestes 10 idees i algunes més va girar la conversa a la trobada amb blocaires que el Conseller Huguet va organitzar per parlar de la Catalunya 2.0. Podeu saber-ne més llegint alguna de les cròniques dels assistents:\n- Toni Ibañez\n- Jesús Palomar\n- Marc Vidal\n*Post ja publicat el passat 4 d'abril\nPublicat per Marc Arza a 8:00 a. m. Cap comentari:\nLa imatge d’una ciutat moderna, vibrant, lluminosa i dinàmica recull tota l’essència del web 2.0. Un espai nou. Una segona revolució urbana alliberada dels lligams del món físic que compta a més amb un barri català nombrós i despert amb la catosfera com a espina dorsal.\nCom en totes les grans urbs de la història, d’Ur a Nova York, de Barcelona a Xanghai, el web 2.0 recull tota la riquesa de la diferència i la col·laboració treballant en paral·lel. Persones, grups i empreses diverses que, gairebé sense voler, provoquen un xoc d’idees i opinions que acaba precipitant en afinitats i interessos comuns. Diàleg i xarxa són alhora llavor i terreny de joc per a l’impuls neourbà del web 2.0.\nUna segona revolució urbana, gairebé una revolta, que ho abasta tot perquè les ciutats són àgora però també mercat. La plaça major és un espai per a la conversa però també per al negoci i el web 2.0 no és res més que la plaça major d’internet. En l’espai compartit de la nova ciutat cauen els intermediaris, corre la informació i broten les oportunitats. Oportunitats , també, per a una democràcia més autèntica.\nAllò que la nova polis reclama amb força és una nova actitud. Un posat ambiciós i obert, generós i glocal. És en la mentalitat on es guanya i es perd el joc neourbà.\n*Post ja publicat el passat 1 d'abril\nPublicat per Marc Arza a 8:23 a. m. Cap comentari:\nL'agost s'acaba i aquesta serà la darrera setmana que el bloc dedica a rellegir posts de l'últim any. Uns dies per a recuperar algunes reflexions sobre el fenòmen 2.0.\nL’impuls del web 2.0 revoluciona Internet i transforma el món. La capacitat d’establir llaços individuals allunyats de qualsevol estructura piramidal trenca jerarquies, reforça l’horitzontalitat de les relacions i genera formes innovadores de diàleg i participació. Amb els blocs com a eina principal, la revolució 2.0 arriba a la política. La mateixa onada de canvi que ha trasbalsat el món audiovisual, financer o editorial, topa ara amb les estructures democràtiques clàssiques. Prenent com a referència el mític cluetrain manifesto, sembla evident que la política ha d’abandonar el paradigma del discurs per centrar-se en la conversa. L’àgora retrobada.\nFins ara els blocs han protagonitzat la política 2.0. La discussió política ha reaparegut a Internet deslliurada de la cotilla partidista i el caràcter tendenciós dels mitjans de comunicació tradicionals. Els polítics amb bloc han descobert una nova manera de relacionar-se amb el ciutadà. Un mitjà a través del qual explicar-se sense intermediaris, rebent alhora respostes directes i altres inputs amb una facilitat impossible fins fa poc temps. Els ciutadans, més enllà del debat i la possibilitat de guanyar accés directe als seus representants, tenen ara els mitjans per a organitzar-se i tirar endavant idees i projectes per a fer sentir la seva veu i garantir-ne la incidència.\nTot i que el canvi serà ràpid i sembla imminent, si mirem al nostre entorn més pròxim sembla clar que l’hegemonia del l’autoritat i l’estructura en la política 1.0 han generat estructures mentals poc adequades per al sacseig que s’aproxima. Els blocs són instruments de llibertat, de pensament crític i independent. Pretendre domesticar-los a les ordres del partit i la política acaba amb la raó de ser del mitjà. Les xarxes de blocs homogenis, amb temes i arguments al dictat, tancats a la participació ciutadana i nascuts per camuflar el desprestigi del poder, no tenen futur en la política 2.0. La tendència leninista a l’organització estricta i autoritària és l’antítesi de la conversa i la democràcia oberta.\nLa vitalitat de la catosfera és un símptoma de la quantitat ingent de ciutadans amb voluntat de contribuir, dins i fora d’Internet. La capacitat de recollir aquesta energia és la clau de l’èxit. Qui sàpiga aprofitar tot el potencial de l’esclat de la política 2.0 rebrà un impuls extraordinari. Per això cal, però, afrontar el fenomen sense por i amb mentalitat oberta. No hi ha control possible, només serveix no tenir massa res a amagar.\nAquest post recull algunes de les idees exposades durant una recent trobada de blocaires amb Artur Mas i el seu equip. Amb en Marcús, en Xavier Mir, la Núria Masdéu, en Marc Vidal, en Vicent Partal (Vilaweb), l' Eduard Batlle (El Punt), en Jordi Cabré (El Singular Digital) i l'Oriol Ibars, vam disfrutar d'una hora i mitjà de conversa distesa sobre blocs, catalanisme i política 2.0. Toca agraïr a la gent de CDC el seu interès i haver fet possible la trobada.\nEn podeu saber més a les cròniques dels assitents:\n- Vicent Partal\n- Eduard Batlle\n- Xavier Mir\n- Roc Fernández\n- Toni Ibañéz\n- Núria Masdeu\n*Post ja publicat el passat 24 de novembre\nPublicat per Marc Arza a 11:02 a. m. 2 comentaris:\nPublicat per Marc Arza a 5:31 p. m. 8 comentaris:\nL'any 2008 marcarà un canvi de fons en les relacions entre el País Valencià i Catalunya. Un canvi necessari que només pot ser a millor. Aprofito per a recuperar tres posts sobre el País Valencià d'aquests darrers mesos.\n- País Valencià: progrés, orgull i una nova actitud\n- La clau valenciana\n- Del País Perplex al País Complex\nPublicat per Marc Arza a 8:19 p. m. 2 comentaris:\nAprofitant l'efervescència xinesa al voltant dels jocs olímpics, recupero tres posts dedicats a la Xina els últims dos anys.\nL'Àfrica negra, entre el blanc i el groc\nPublicat per Marc Arza a 4:41 p. m. Cap comentari:\nQuan Rússia treu pit al Caucas davant l'exèrcit Georgià, sembla adient recuperar aquest post publicat fa una colla de mesos.\nA finals de 1944, amb el final de la guerra a Europa ja molt proper, el General De Gaulle va visitar la Unió Soviètica buscant conèixer la postura d’Stalin sobre el futur del vell continent. En aterrar a Bakú (Azerbaitjan) va ser rebut amb una desfilada de l’exercit roig que recull a les seves memòries de forma interessant. Allà, escriu, hi havia “l’exercit de la Rússia eterna”. Tot i la Revolució que havia transformat el país dels tsars durant prop tres dècades, el General De Gaulle veia la Unió Soviètica com la Rússia mil·lenària, interpretant així les aspiracions i el caràcter del gegant euroasiàtic. Tal i com feia el General De Gaulle, avui, prop de vint anys després de l’ensorrament de l’imperi soviètic, hi ha motius per veure la nova Rússia i el seu aparell estatal com l’eterna Unió Soviètica, amb les conseqüències que això té per al continent europeu.\nLa Guerra Freda va acabar amb la derrota total de la Unió Soviètica. El McDonald’s de Moscou obria poc més d’un any després de la caiguda del mur de Berlin i el totpoderós Secretari General del Partit Comunista Soviètic acabaria fent anuncis de Pizza Hut. La transició al capitalisme va ser caòtica. Encara avui Rússia pateix els efectes d’unes privatitzacions controlades per la cleptocràcia de l’època Ieltsin. En pocs mesos la Unió Soviètica va passar de segona potencia mundial a país dependent de l’ajuda exterior. Tots els acords i tractats signats en els anys que segueixen a la derrota han estat incomplerts per occident. L’OTAN ha crescut fins arribar a la mateixa frontera russa i la Unió Europea accepta l’entrada de les repúbliques bàltiques mentre fa la cort a Ucraïna. Una humiliació absoluta que la nova Rússia no oblida.Avui, però, l’ascens vertiginós del preu del petroli, el gas i d’altres matèries primeres ha aconseguit fer reviure les aspiracions imperials russes. Un impuls econòmic miraculós per a un país incapaç d’adaptar la seva economia als requeriments de competitivitat del món global.\nLa nova Rússia ha recuperat la força sense haver purgat la derrota, i reprèn així un posat que no havia oblidat mai. El fet que el President rus sigui un ex-agent dels serveis secrets de la tirania soviètica és ja prova suficient del total immobilisme rus. És des d’aquest punt de vista que cal veure els assajos recents d’armament convencional d’altíssim poder destructiu, o la represa dels vols regulars dels seus bombarders estratègics de llarg abast. Uns bombarders russos que volen arreu del món escortats per caces de la OTAN com en els millors anys de la Guerra Freda. Una demostració de muscle militar que coincideix amb l’ús del gas i el petroli com a formes de pressió a països com Bielorússia i Ucraïna. Sense oblidar les amistats perilloses del President rus amb pàries com l’il·luminat Ahmadinejad o el simpatiquíssim Chavez.\nLa pau definitiva no és mai filla de la victòria militar, sinó de la capacitat posterior d'integrar el vençut en el concert internacional. Una Rússia amb economia prospera i comercialment relligada amb Europa i el món tindria un incentiu per a l'estabilitat i l'obertura que avui es troba a faltar. Mentre els recursos energètics continuin a un preu exhorbitant i permetin mantenir el creixement rus sense una autèntica renovació política i econòmica, els europeus hauríem d'anar-nos acostumant a un escenari de conflicte silenciós que només fa vint anys que havíem deixat enrere. Res a temer, tampoc, mentre siguem conscients de les limitacions que ens imposa el perfil soviètic de la nova Rússia. Entre d'altres deures a fer, toca començar a estudiar la sortida nuclear per evitar dependre del gas d'en Mishka mentre es busca una sortida de compromís per a les aspiracions europees d'Ucraïna.\n*Post ja publicat el passat 12 de febrer\nPublicat per Marc Arza a 1:17 p. m. 3 comentaris:\nPublicat per Marc Arza a 5:25 p. m. 4 comentaris:\n*Post ja publicat el passat 7 de gener\nPublicat per Marc Arza a 9:33 a. m. Cap comentari:


Roger Garcia: 09/01/2008 - 10/01/2008\nLa ria de Rubí\nFa unes setmanes vaig visitar Bilbao. Feia bastants anys que no havia estat i el canvi és fascinant. Recordava el "Botxo" amb aquella boira baixa i aquella ria fosca i bruta.\nAra aquella ria ha esdevingut l'eix vertebrador de la ciutat. Ha estat el motor de canvi urbanístic de la ciutat. La construcció d'edificis emblemàtics com el Museu Guggenheim i el Palau Euskalduna de congressos i música van ser factors que van contribuir força a aquesta transformació, acompanyada d'una urbanització d'alta qualitat de tot l'entorn de la ria.\nEls nous ponts, les zones de passeig, la neteja... , van completar la inserció de la ria dins de la ciutat, trencant la separació que havia produït fins aleshores.\nBilbao ha sabut convertir un problema en una virtut.\nA Rubí tenim la Riera que ens divideix en dos. A més a més, els carrers que la conformen actualment són unes vies ràpides.\nTal i com planteja el POUM, hem de convertir-la en un eix cívic, fent d'element connector dels diferents barris de la ciutat. S'ha de transformar en un passeig urbà, amb edificis emblemàtics i amb passeres i ponts que trenquin aquesta divisió urbana.\nI ben cert que hem començat a caminar en aquesta direcció. Ja s'ha iniciat el projecte dels nous jutjats amb un edifici modern que canviarà la imatge de la zona.\nTambé estem avançant en la futura zona comercial i d'oci del Rubí+D, tan necessària a la ciutat i que anirà acompanyada d'un gran aparcament i d'una passera que la unirà amb la zona dels la nova seu judicial.\nLes actuacions han de continuar encara amb el nou Ajuntament a l'Escardívol; i amb la passera que l'unirà a la futura zona docent i cultural del Vapor Nou. A més de la nova estació de FFCC de la Llana, la nova zona universitària i l'actuació urbanística de la plaça del Vallès, la porta nord de la ciutat\nHem de fer de la Riera no solament una zona de transformació urbana que millorarà substancialment la ciutat, sinó també, el símbol d’un nou Rubí del qual ens podrem sentir més orgullosos.\nEtiquetes de comentaris: POUM, Riera, Rubí, urbanisme\nEl mòbil al Ple\nHi ha persones que no poden passar sense el mòbil i, ni tan sols el posen en silenci en situacions importants que requereixen una atenció i una consideració.\nComenta Manuel Campo Vidal, que una autoritat autonòmica va rebre dues trucades de mòbil estan assegut al costat del Rei i que aquest li va comentar: "Que alguien responda que no puede ponerse porque està hablando con el Rey"\nLa resposta va ser simpàtica però va quedar molt clara. Que soni el mòbil un cop pot ser un despiste, malgrat no hauria de passar. Dos cops té molt difícil justificació.\nHi ha situacions en que el mòbil no pot molestar. I una d'elles és durant una sessió del Ple de l'Ajuntament.\nTambé passa que a vegades anem pel carrer o en el tren i sona un mòbil i a partir d'aquell moment escoltem converses personals en un to de veu perfecte sense cap problema.\nAbans no teníem mòbil i no passava res. Ara no podem sortir ni a la cantonada de casa sense ell i, sovint, volem contestar i mantenir una conversa normal malgrat no sigui el lloc més adient.\nEtiquetes de comentaris: Ajuntament, opinió, Societat


ENTITAT DEL MES: Colla de Bastoners d'Esplugues - Portal de Voluntariat i Suport Associatiu\nEntitats del mes\nENTITAT DEL MES: Colla de Bastoners d’Esplugues\nEntitats del mes / Por Punt de voluntariat\nQuina és la vostra tasca principal?\nDurant els anys ‘80, un grup de persones interessades en la cultura popular i tradicional es van dedicar a recuperar danses i crear-ne de noves, interessant-se pel ball de bastons. D’aquí va sortir la futura colla, la qual va debutar a la Festa Major de 1985.\nL’objectiu principal de la nostra entitat és promoure la Cultura Popular i Tradicional en tots els seus àmbits, especialment el Ball de Bastons. Donem a conèixer el nom d’Esplugues a totes les poblacions on anem a fer els nostres balls, ja sigui a Catalunya, Espanya o a l’estranger.\nEs tracta d’una entitat moderna, dinàmica, oberta a tothom que hi vulgui formar part, integradora, feminista, respectuosa amb el medi ambient, que fomentem activitats de caire lúdic entre els socis, com sortides conjuntes, dinars, calçotades, etc., per tal de cohesionar el grup i fer colla. Un altre gran interès de la colla és la unió i col·laboració amb la resta d’entitats del municipi.\nQuines activitats destacaríeu?\nLa Colla de Bastoners organitza la Diada Bastonera dins dels actes de Festa Major, que inclou el sopar popular i el concert folk oberts a tota la població. També organitza el Matí Bastoner, dins del marc de les Festes de Primavera dedicat als més petits. A més, participem en altres actes com Carnestoltes, Festa Major de Santa Magdalena, Fira d’Entitats, Fira de Sant Jordi, Passadís d’honor a La Flama del Canigó, la Diada Nacional de Catalunya, Fira de Nadal, Festes dels barris d’Esplugues…\nArreu de Catalunya, participem a la Trobada Nacional del Ball de Bastons de Catalunya, que cada any se celebra a una població diferent i acudim a les poblacions on ens conviden a participar a les diades i celebracions d’altres colles.\nAlguns actes que destacaríem de la trajectòria de la colla són els següents:\nL’any 2001, la Colla va organitzar la XXVI Trobada Nacional del Ball de Bastons de Catalunya, fet que va consolidar la Colla i va demostrar que està capacitada per engegar projectes de gran envergadura, aquesta va aplegar a Esplugues 49 Colles i un nombre de 1900 bastoners, 300 músics i 200 col·laboradors, essent un gran èxit.\nL’any 2002 va ser escollida com a representant Espanyola al Festival Internacional de L’Air (Frejús, França).\nAl Fòrum Universal de les Cultures Barcelona 2004, vam participar a l’espectacle “De la guerra a la pau a través del ball de bastons”.\nL’any 2005 vàrem organitzar la I Mostra de Ball de Bastons del Baix Llobregat i vàrem rebre l’Insignia d’Argent de la Coordinadora de Ball de Bastons de Catalunya.\nAl 2006 vàrem fer un intercanvi cultural amb el Grup de Paloteo de Villanubla (Valladolid).\nL’any 2008 vam rebre la Menció d’Honor de la “Confederació d’Agrupacions de Cultura Tradicional Catalana” al Parlament de Catalunya per haver participat a la Festa Major de la Cultura Tradicional de Catalunya.\nAquell mateix any vam col·laborar en un projecte fent uns tallers de Ball de Bastons a dos grups de nois i noies adolescents dels Estats Units d’Amèrica, estudiants de NECT (National Educational Travel Council).\nL’any 2010, i amb motiu de la celebració del 25è aniversari de la Colla, vam viatjar a Praga (Rep. Txeca) per participar a la quarta edició del festival “Prague Folklore Days”.\nL’any 2014 amb motiu de la celebració dels 25 anys d’agermanament d’Esplugues amb la ciutat d’Ahrensburg (Alemanya) i el 700 aniversari de la fundació d’aquesta, la Colla de Bastoners vàrem acompanyar a la delegació de l’Ajuntament d’Esplugues als actes oficials que es celebraven a aquesta ciutat Alemanya.\nAl 2015 l’Associació de Balls «Do Lusco ó Fusco» de Galícia, ens va convidar a participar en el Festival Anual “Encontro dos pobos” (Trobada de dos pobles), a la seva XXII edició al poble a Aguarda (Pontevedra), fet que va ocasionar un intercanvi cultural molt enriquidor.\nAl 2016 vam participar al 29è Aplec Internacional de Cultura Popular a Perpinyà, a la Catalunya Nord.\nAl 2020 vam ser abanderats, pregoners i portadors del carro del Sant de la Festa dels Tres Tombs d’Esplugues.\nEntre tot això, també hem sigut capaços de crear noves coreografies i noves músiques.\nEnguany organitzem la IV Trobada Bastonera Infantil de Catalunya el dia 2 d’octubre, en la qual esperem un gran nombre de colles de tot Catalunya.\nQui pot participar en les vostres activitats?\nTotes les persones de qualsevol edat que els agradi la Cultura Popular i Tradicional i es sentin atretes pel Ball de Bastons, la música o simplement passar-s’ho bé compartint estones amb nosaltres.\nCom s’implica el voluntariat a l’entitat?\nLa persona voluntària, majoritàriament, s’implica venint als assajos setmanals de la Colla, alguns altres esdevenint músics de la Colla, també fent assistència per a la bona marxa de les sortides de la Colla i col·laborant en altres activitats que organitza la Colla, com ara el Carnestoltes o el Sopar de Festa Major.\nQuè us aporta el voluntariat?\nEl voluntariat és tot per a l’entitat, ja que tothom a la Colla és voluntari, per tant, sense totes i tots la Colla no podria existir.\nQuins reptes de futur us marqueu?\nEl primer gran repte, a curt termini, és l’organització de la IV Trobada Bastonera Infantil de Catalunya pel dia 2 d’octubre de 2021.\nA mig termini, es vol consolidar la Colla Infantil i de Joves, ja que són el futur de la Colla.\nA més llarg termini, ens agradaria poder disposar d’una seu social per a la Colla on poder fer més i millors activitats.\nQuè li diríeu a una persona que s’està plantejant vincular-se a una entitat o realitzar un voluntariat\nQue no s’ho pensi més i que vingui a veure’ns als assajos, els quals es duen a terme al Parc de la Concòrdia S/N (C/ Sant Gabriel) els dies que detallem a continuació:\nDies d’assajos i atenció:\nAssaig Colla Infantil: tots els dilluns no festius de 19:00 a 20:00 h.\nAssaig Colla Jove: tots els dimarts no festius de 20:00 a 21:00 h.\nAssaig Colla Gran: tots els dimarts no festius de 21:00 a 22:00 h.\nWeb de la Colla\nCorreu Electrònic: colla@bastoners-esplugues.com


20 de febrer de 2020 - 15: 04\nA petició de l'associació Acció Ecologista AGRÓ, l'alcalde, Vicent Grimalt, I la regidora de Transició Ecològica, Maite Pérez, s'han reunit aquest matí amb el president de l'entitat, Joan Sala, per informar-lo de les gestions realitzades per l'Ajuntament de Dénia respecte a l'anunci, per part d'una empresa promotora d'espectacles, de organitzar el festival Octopus de música hardcore en els terrenys de l'antic safari, Superfície compartida pels termes del Verger i Dénia.\nReunió Ajuntament i AGRÓ\nDes AGRÓ s'ha insistit que un festival d'aquestes característiques tindrà un impacte nociu sobre el Parc Natural de la Marjal Pego-Oliva i les espècies d'aus que nidifiquen, la qual cosa ha comportat la presentació d'una denúncia davant la Fiscalia Provincial de València per part de l'Associació per a la Defensa de la Natura al sud de València.\nL'alcalde ha comunicat a Joan Sala que des de Conselleria li han confirmat que, de moment, no ha entrat cap sol·licitud d'autorització dels organitzadors de l'Octopus i s'han compromès a tenir en compte les reticències de l'Ajuntament de Dénia en l'hora d'estudiar el possible permís: l'impacte sobre el parc natural adjacent, els previsibles problemes d'accessos i el col·lapse de la carretera per acumulació de visitants i l'absència d'un pla d'evacuació.\nLa regidora Maite Pérez ha explicat que Dénia també va enviar a l'consistori del Verger, a mitjans de gener, un escrit sol·licitant informació sobre el festival i sobre si aquest ajuntament havia rebut ja alguna petició de llicència d'activitat. En el mateix escrit, s'indiquen les possibles infraccions urbanístiques i mediambientals en què pot incórrer l'organització.\nTambé es demana a l'Verger que, en cas d'autoritzar el festival, garanteixi que el terme de Dénia i el paratge protegit de parc natural no es vegin afectats.\nAixí mateix, l'Ajuntament de Dénia es posarà en contacte amb el propietari per a informar d'aquestes mateixes infraccions possibles.


Can Buimira és un centre hípic que està situat en un entorn natural idoni per fer rutes a cavall. S'hi imparteixen classes d'equitació per a tots els nivells, s'organitzen casals d'estiu i s'ofereix servei de pupil·latge, entre d'altres activitats.\nCan Buimira és un centre hípic que està situat a pocs quilòmetres de Barcelona, entre Sant Quirze del Vallès, Terrassa, Sabadell i Sant Cugat, en un entorn natural idoni per fer rutes a cavall.\nL'hípica imparteix classes d'equitació per a tots els nivells i edats. Durant les vacances escolars, a més, realitza un casal pensat per a nens i nenes majors de cinc anys on s'hi fan activitats com tenir cura dels cavalls, classes d'equitació, jocs i manualitats, entre d'altres.\nTambé s'ofereix un servei de pupil·latge per a cavalls, que pot ser en quadra o bé en paddock.\nAdreça:Camí de Can Corbera, s/n\nTelèfon:626 079 045\nAdreça: Camí de Can Corbera, s/n


L’EXPOSICIÓ D’ANDREU ALFARO A XÀTIVA S’AMPLIA FINS A FINALS DE FEBRER – Sinergias Arte Visual y Escénico\nL’Ajuntament de Xàtiva ha informat de que l’exposició de l’escultor Andreu Alfaro, que finalitzava aquest mes de desembre, s’amplia finalment fins al proper 28 de febrer.\nDurant tot el mes de novembre els espais culturals de Xàtiva es van clausurar com a conseqüència de la situació sanitària a la ciutat, pel que els veïns i visitants no van poder gaudir de les peces escultòriques situades a l’interior dels mateixos.\nCal recordar que l’exposició «Alfaro a Xàtiva. Diàleg amb la història» ocupa tres espais diferenciats: la plaça de la Seu – Antic Hospital, l’ex Convent de Sant Domènec i el museu de l’Almodí. En total, 17 peces de gran i mitjà format, creades pel reconegut artista valencià Andreu Alfaro, que es mimetitzen amb l’espai urbà xativí per formar un diàleg entre escultura i arquitectura des del passat mes de setembre.\nA més a més, els caps de setmana es realitzen visites guiades amb aforament reduït per tal de complir les disposicions sanitàries, que s’han de sol·licitar a l’Oficina de Turisme o a la web www.xativaturismo.com.\n«Rius per l’aire», també prorrogada\nD’altra banda, l’exposició «Rius per l’aire. Aqüeductes de la Comunitat Valenciana», que es pot visitar a la Casa de Cultura i al museu de Belles Arts-Casa de l’Ensenyança, també s’amplia fins al 28 de desembre.\nAquesta mostra, organitzada per la Càtedra Demetrio Ribes de la Universitat de València amb la col·laboració de l’Ajuntament de Xàtiva, apropa les més significatives conduccions suspeses de la xarxa hidràulica valenciana des de l’Antiguitat fins a finals del segle XIX, quan es va generalitzar l’abastiment contemporani d’aigua a les poblacions, i compta amb abundant material gràfic que combina fotografia antiga i moderna amb mapes, plànols, gravats i altres materials audiovisuals; tot amb la finalitat de realçar el patrimoni de la cultura de l’aigua, el qual ha estat sempre identitari al territori valencià.\n«Amb l’ampliació esperem que aquestes dues propostes culturals de gran qualitat puguen servir per a dinamitzar el turisme de la ciutat durant els caps de setmana i les properes festes de Nadal, especialment per al sector de l’hostaleria i la restauració, ja que les exposicions es troben situades en els principals centres culturals i turístics del centre històric de Xàtiva», ha manifestat la regidora de Cultura Raquel Caballero.


Torna el perill d'un Brexit sense acord - À Punt\nTorna el perill d'un Brexit sense acord\nEl Parlament britànic ajorna la votació i aprova una esmena que obliga a demanar una nova pròrroga a la UE.\nEl primer ministre birtànic, Boris Johnson durant la sessió extraordinària aquest dissabte al Parlament britànic\n19 d'octubre 2019 - 23:10\nEl Parlament britànic ha aprovat, per 322 vots a favor i 306 en contra, una esmena que paralitza la votació final sobre l’acord del Brexit i força el primer ministre, Boris Johnson, a demanar una altra pròrroga més enllà del 31 d’octubre, data en la qual s’havia establert el divorci entre el Regne Unit i la Unió Europea.\nLa Cambra dels Comuns s’ha reunit aquest dissabte, en sessió extraordinària, per a debatre i votar el nou acord per al Brexit. És la primera vegada en 37 anys que ho fa en cap de setmana.\nLa iniciativa aprovada, introduïda pel diputat independent (ara fora del partit conservador), Oliver Letwin, impedeix aprovar el nou acord del Brexit i demana posposar la ratificació definitiva fins que la legislació que ha d’implementar-lo estiga aprovada, la qual cosa obliga Johnson a sol·licitar un retard més enllà de final d’aquest octubre.\nL’esmena suspén l’acord entre la UE i el Regne Unit\nAquest dijous els líders de la Unió Europea van donar suport al nou acord del Regne Unit per a l’eixida ordenada del marc comunitari, sense abordar la possibilitat que el Brexit s’estenguera més enllà del 31 d’octubre si el Parlament britànic rebutjava el pacte.\nTanmateix, era necessari el suport de la Cambra dels Comuns i Johnson assegurava que es tractava d’un “molt bon” pacte per a tot el país. “Confie molt que quan els meus companys en el Parlament estudien aquest acord, votaran [a favor]”, declarava el mandatari fa alguns dies.\nBrussel·les demana al govern britànic informar dels pròxims passos\nMina Andreeva, portaveu de la Comissió Europea, ha expressat a través de Twitter que la CE “pren nota” de l’esmena aprovada al Parlament britànic i afirma que correspon al govern del Regne Unit informar a Brussel·les “dels pròxims passos tan prompte com siga possible”.


ERC lamenta que la inauguració del pont sobre la Tordera s'hagi fet "d'esquenes al territori"\nInicioLa SelvaERC lamenta que la inauguració del pont sobre la Tordera s’hagi fet “d’esquenes al territori”\nEsquerra Republicana de Catalunya (ERC) ha celebrat la posada en funcionament del nou pont sobre la Tordera, però ha lamentat que la inauguració s’hagi fet “d’esquenes al territori”. Així ho expliquen en un comunicat fet públic aquest divendres.\nERC Maresme ha fet públic un comunicat en què lamenten que la inauguració del nou pont de la Tordera hagi “deixat al marge” els alcaldes de les poblacions maresmenques de Palafolls i Tordera. En el comunicat, ERC també celebra la posada en funcionament del pont, que unirà Malgrat de Mar i Blanes. En aquest sentit, expliquen que la inauguració certifica “l’assoliment d’un compromís i una necessitat, que ERC ha estat recolzant des dels municipis del Maresme”. Tot i això, apunten que ha estat un acte organitzat “d’esquenes al territori i que ha deixat al marge alguns d’aquests alcaldes de les poblacions veïnes”.\nI és que, exposa el comunicat, després del temporal Gloria els alcaldes de Malgrat de Mar, Palafolls i Tordera -al Maresme- i Tossa de Mar, Lloret de Mar i Blanes -a la Selva- van fer una roda de premsa conjunta per a reclamar “el compromís de la Generalitat i el govern espanyol”. A la roda de premsa es van demanar solucions per a “reparar els danys ocasionats pel temporal a carreteres, ponts, passeigs marítims i infraestructures marítimes i ferroviàries”. Ara -afegeix ERC Maresme-, l’acte no ha comptat amb la presència d’alguns d’aquests alcaldes; el de Palafolls i Tordera en el cas del Maresme.\nEl conseller de Territori i Sostenibilitat va inaugurar el pont\nA l’acte d’inauguració hi va assistir el conseller de Territori i Sostenibilitat de la Generalitat, Damià Calvet. El conseller va estar acompanyat dels alcaldes de Malgrat i Blanes, així com del president de la Diputació de Girona i un representant de la Diputació de Barcelona.\nEl pont restaurarà la comunicació viària directa entre Malgrat de Mar (Maresme) i Blanes (la Selva).\nLloret convoca un minut de silenci per condemnar la mort d’una dona a mans de la seva parella


El sector de la restauració calcula que un 25% dels establiments hauran de tancar\nLa terrassa d'un bar restaurant de Vilanova i la Geltrú, tancada amb motiu del confinament | ACN\nLa Federació Intercomarcal d’Hostaleria, Restauració i Turisme (FIHRT) preveu que un 25% dels restaurants no podran superar la crisi provocada per la covid-19 i hauran de tancar el negoci. L’entitat ha assegurat a l’ACN que una quarta part de l’empresariat “veu molt complicat” continuar després de pràcticament dos mesos aturats i amb la represa gradual que ha marcat el govern espanyol. “És una situació greu”, explica el president del Gremi d’Hostaleria de Vilanova, Jordi Gasol, que calcula que haurà d’invertir “entre 3.000 i 4.000 euros” al seu restaurant per reobrir amb les mesures de neteja i seguretat necessàries. Gasol lamenta que e proper estiu serà complex: “Res serà com abans, ni de bon tros”.\nL’habitual anar i venir de cambrers a les terrasses dels bars i restaurants s’ha convertit en un silenci sepulcral durant les darreres setmanes. Una situació que molts empresaris confiaven deixar enrere el proper dilluns 11 de maig amb l’entrada a la fase 1 del desconfinament, la qual permet obrir el 50% de les terrasses. La tornada a l’activitat, però, haurà d’esperar a centenars de pobles i ciutats, com Vilanova i la Geltrú, on el sector ha entomat l’endarreriment de la reobertura “amb frustració i resignació”.\nEl president del Gremi d’Hostaleria de la capital del Garraf, Jordi Gasol, explica a l’ACN que bona part dels restauradors tenien previst obrir dilluns, encara que fos amb l’espai de la terrassa limitat. Gasol apunta que “molt pocs locals” s’han acollit fins ara a servir menjar per emportar –l’única opció prevista a la fase 0-, i assegura que “hi ha molts negocis delirosos d’aixecar les persianes i recuperar els treballadors dels ERTOs”.\nEls restauradors vilanovins que tenen espai exterior confien que l’Ajuntament els autoritzi els propers dies a ampliar les terrasses, de manera que, a efectes pràctics, les taules que podran servir seran més del 50%. Al mateix temps, també han demanat al consistori una solució per als establiments que tenen terrassa tancada. Gasol confia que l’Ajuntament els autoritzarà a instal·lar taules al carrer de forma temporal i excepcional, ja que les terrasses completament tancades no poden obrir durant la fase 1.\nEls restaurants del Passeig del Carme de Vilanova i la Geltrú, tancats degut al confinament | ACN\nEn paral·lel als càlculs sobre el número de taules que podrà posar en marxa cada establiment quan pugui reobrir, els empresaris estan buscant la manera d’introduir les mesures de seguretat que exigeix el govern espanyol per evitar un hipotètic contagi del coronavirus. Gasol reconeix que “serà complicat” adaptar-s’hi, especialment a l’hora de repensar elements tant quotidians com les cartes, les estovalles o les setrilleres.\n“Hi haurà dificultats, però amb ganes i optimisme ho assolirem”, afirma, si bé lamenta que tota l’adaptació “serà molt costosa”. El president del gremi diu que la tornada a l’activitat serà “en números vermells” perquè els establiments han estat dos mesos tancats i hi ha hagut despeses estructurals inevitables –lloguers i subministraments bàsics-, i avisa que a ell l’adaptació li suposarà una inversió “d’entre 3.000 i 4.000 euros” per a un restaurant on té 14 treballadors contractats.\nGasol es refereix a la despesa que haurà d’assumir pel que fa a material de protecció –mascaretes, pantalles, guants i mampares- i en elements de neteja. A més, preveu que caldrà que hi hagi personal que es dediqui a desinfectar les zones comunes més d’un cop al dia. “Més greu encara serà la situació per als restaurants que organitzen banquets i grans celebracions”, apunta.\nA l’hora d’imaginar l’anomenada ‘nova normalitat’ que es preveu quan acabin les quatre fases de desescalada, Gasol augura que l’assistència als bars i restaurants quedarà ressentida. “Un dia o altre començarem a obrir per fases, però res serà igual que abans”, assegura, tot recordant que l’estiu passat el sector va viure una plenitud que veu inassequible els propers mesos: “Ens hem de mentalitzar que aquest estiu no serà, ni de bon tros, igual de bo que l’any passat”.\nCoronavirus Covid-19 Restauració Restaurants Vilanova i la Geltrú


Presentació de la Memoria del Policia Tutor de 2016 a les Illes Balears, a Manacor - ManacorComarcal\nInicio/Noticias/Actualidad/Presentació de la Memoria del Policia Tutor de 2016 a les Illes Balears, a Manacor\nA les 11 del matí del dimecres dia 8 de març i a la seu de la Institució Pública Antoni M. Alcover, Catalina Cladera, consellera d’Hisenda i Administracions Públiques; i Martí March, conseller d’Educació, Cultura i Universitats, presentaren la memòria del Policia Tutor de l’exercici 2016.\nL’acte s’inicià amb unes paraules de benvinguda a les autoritats i cossos de seguretat implicats amb les funcions pròpies dels Policies Tutors per part del Batle de Manacor Pedro Rosselló Cerdá, que també agraí a la consellera d’Administracions Públiques que escollís Manacor i la Institució Antoni M. Alcover per a la presentació de la memòria. El Batle destacà molt especialment la importància del Policia Tutor, que des de la seva creació ha aconseguit que molts de joves actualment ben integrats a la nostra societat no hagin hagut d’acabar davant un jutge.\nSeguidament parlà el conseller d’Educació, Cultura i Universitats Martí March, que feu referència a la importància de la bona acollida per part dels pares i els professors a la figura i funcions del Policia Tutor en l’àmbit de les escoles. Qualificà el programa com a de “molt positiu” i l’activitat dels Policies Tutors com a de “molt profitosa”.\nActe seguit, el coordinador del programa Policia Tutor de l’Institut de Seguretat Pública de les Illes Balears, Rafel Coves, ajudant-se amb una sèrie de diapositives, ens informà a grans trets de l’activitat desenvolupada pels Policies Tutors als 63 municipis dels 71 de les nostres illes en que al seu dia s’implantà la figura del Policia Tutor. Coves presentà el dels Policies Tutors com un treball molt eficaç i sovint tan poc vistós com necessari. Destacà molt especialment la tasca d’intervenció per a prevenció de mals i accidents.\nSegons l’informe presentat, l’educació vial, que fou la primera activitat assumida als anys 80 per part del Policia Tutor e les escoles, segueix essent la que a més alumnes arriba i hauria de seguir arribant, malgrat hagi minvat fins a 50.000 dels 90.000 als qui van dirigits els diversos treballs i programes. Rafel Coves feu igualment referència a les xerrades preventives, sobre temes de l’assajament escolar i l’absentisme, l’ús de les noves tecnologies, els plans d’emergències i seguretat dels centres escolars, la violència masclista i altres, de les que es mantingueren 625 reunions al passat exercici, arribant a uns 12.000 alumnes.\nCoves igualment destacà la presencia dels Policies Tutors a les diferents festes populars a les illes, com el cas de les festes de Sant Joan a Ciutadella, amb les que col.laboren 20 Policies Tutors procedents de l’illa de Mallorca. Finalment informà de 5.718 intervencions del Policia Tutor al llarg del passat curs. D’aquestes actuacions, 2.584 tingueren lloc a Mallorca, 795 a Menorca i 2.339 a Eivissa i Formentera.\nTancà l’acte la consellera d’Administracions Públiques Catalina Cladera, assegurant que la figura del Policia Tutor no només ajuda als menors, sinó que també augmenta en gran mesura la confiança dels pares, alumnes i professors del centres escolars.


El risc de rebrot per covid-19 s'enfila 24 punts a Lleida i ja arriba als 550 - Teleponent\nInici Coronavirus El risc de rebrot per covid-19 s’enfila 24 punts a Lleida i...\nA tot Catalunya, Salut declara 9 ingressats menys (704) i 3 crítics més a l'UCI (168), amb 3.246 nous casos i 7 morts\nEl Departament de Salut ha declarat 9 ingressats menys per covid-19 a Catalunya (704) i 3 crítics més a l’UCI (168). En paral·lel, l’Rt baixa dues centèsimes i se situa ara en 1,31; mentre que el risc de rebrot puja 18 punts i és de 378.\nSalut ha declarat 3.246 nous casos de covid-19 confirmats per PCR o TA en les darreres 24 hores, que situen el total des de l’inici de la pandèmia en 969.728. En les darreres 24 hores s’han notificat 7 morts i el global des de l’inici de la pandèmia és de 24.156 defuncions.\nEl 6,69% de les proves de la darrera setmana han donat positiu. La incidència acumulada a 14 dies puja de 276,63 a 295,97, mentre que a 7 dies ho fa de 160,86 a 171,41.\nPel que fa als casos confirmats per PCR o tests d’antígens, en l’últim període se n’han notificat 13.370, un nombre superior a l’interval anterior, quan se’n van declarar 9.716.\nDes de l’inici de la pandèmia s’han detectat 1.053.076 casos, dels quals 969.728 per PCR/TA. Pel que fa a les morts, se n’han declarat 7 més en les darreres hores i la xifra és de 24.156 defuncions des de l’inici de la pandèmia.\nEntre el 24 i el 30 de novembre s’han declarat 35 defuncions, mentre que la setmana anterior se’n van notificar 32. En l’últim interval hi ha ingressades a l’hospital 689 persones; la setmana del 17 al 23 de novembre, n’hi havia 578.\nArticle anteriorLa ciutadania podrà decidir què fer amb l’estació d’autobusos\nArticle següentTorreblanca-Quatre Pilans: feina, il·lusió i resultats


EL BLOG DE EDUARDO ROJO: De «prescindibles» a imprescindibles\nDubto molt, i crec que els lectors i lectores compartiran el meu punt de vista, que molt poc abans de l'aprovació de l'estat d'alarma pel Consell de Ministres, i que l'Organització Mundial de la Salut declarés pandèmia el brot de covid-19, fóssim conscients del canvi radical que tindríem en les nostres vides.\nAra bé, els que també ho han patit, però no tenen temps per pensar en el seu impacte, són els que segueixen treballant en els seus llocs de treball. No nego en absolut que també afecta i molt els que han modificat per obligació les seves condicions laborals i realitzen la seva activitat per mitjà del teletreball, i molt més els que se'ls han suspès els contractes de treball per expedients de regulació temporal d'ocupació i estan pendents de l'abonament de la prestació per atur (vagi des d'aquí el meu més sincer agraïment al personal de Servei Públic d'Ocupació Estatal pel seu encomiable treball en aquests molt difícils moments) per disposar de mitjans de subsistència. I vull referir-me ara en aquest text justament als que segueixen treballant, als que segueixen desplaçant-se cada dia amb tren, autobús, metro o cotxe particular, als seus centres de treball perquè no hem trobat encara (per favor, que demostrem ara la importància de la tecnologia per millorar la vida de les persones) la possibilitat de realitzar aquests treballs per mitjans «no humans». O sigui, que molts treballadors i treballadores que els estudis sobre el futur del treball (caldrà refer aquests estudis amb el que ens està caient a sobre, oi?) consideraven «prescindibles», o si més no substituïbles en gran mesura per aplicacions tecnològiques, han passat a ser totalment necessàries i necessaris per al manteniment d'una, almenys, mínima cohesió social en aquests moments àlgids de la crisi. I a més, i aquí sí que han encertat les i els «futuròlegs del treball», sí que han cobrat moltíssima més importància que en altres moments les tasques, activitats, treballs (remunerats o no, en condicions més o menys precàries, en situació regular o irregular dels que els porten a terme, de nacionalitat espanyola o estrangera) de cura dels que més ho necessiten pel seu estat físic.\nI a més, «coses de la vida», alguns d'aquests treballs i algunes (o moltes) de les persones que els realitzen no queden protegits per la normativa laboral, tant per la general com per la dictada en aquests últims dies amb caràcter excepcional per protegir els que es veuen atrapats en situacions de pèrdua temporal dels seus llocs de treball. Si els dic que em refereixo al personal al servei de la llar familiar, i als qui treballen en situació irregular, ja siguin nacionals o estrangers, i als que segueixen treballant per pura necessitat de subsistència com a falsos autònoms, segur que s'entén millor.\nI qui són aquestes persones treballadores que ara semblen imprescindibles? I quines són les seves condicions laborals en èpoques de «normalitat»? És que estan en els primers nivells dels rànquings salarials? I l'estabilitat laboral és la nota predominant? Com veuran, estic fent moltes preguntes, però és que de tant parlar amb caràcter general i global dels problemes ara existents ens podem oblidar dels que estan contribuint que puguin ser el mínim durs possibles.\nEn els supermercats i botigues d'alimentació hi ha productes perquè els arriben a través del servei de transport, i també perquè l'activitat en el sector de l'agricultura, ramaderia i pesca no ha parat i se segueix treballant gairebé amb la «mateixa normalitat» que abans de la pandèmia, en la major part de les ocasions per persones estrangeres majoritàriament extracomunitàries i que desitjaria, però em sembla que és només un piadós desig, que es trobessin tranquil·les i tranquils per disposar de les degudes autoritzacions de residència i de treball. Són jornades llargues les del sector del transport? Ho són les de la feina en hivernacles? Doncs sí, no crec que ningú ho negui, i tampoc els salaris són per tirar coets.\nDe ben segur que hem anat a comprar, perquè els supermercats i botigues d'alimentació estan oberts, i ens atenen caixeres i caixers que han de tractar amb l'enuig, preocupació i en més d'una ocasió mala educació dels que fan la compra. Suposo que en més d'una ocasió, i puc donar fe que les persones d'edat avançada (més de 65 anys) ho hem fet, hem anat a la farmàcia per comprar productes necessaris per mantenir la nostra salut, i ens ha atès el personal farmacèutic que té davant seu la difícil tasca d'atendre, amb mesures de seguretat, els qui estan preocupats, molt preocupats, pels seus problemes físics (i ara psíquics) o dels familiars amb els quals conviuen. I fins i tot poden portar-ho a casa teva si tens necessitat.\nNo m'oblido, per descomptat, d'aquest personal sanitari que en un nombre no menyspreable té contracte després de contracte, pels més diversos i variats motius, i que ara és considerat completament imprescindible per atendre totes les persones malaltes, i per tant amb risc innegable de contagi. Qui ens havia de dir a més que aquell personal jubilat obligatòriament a partir dels 65 anys i que desitjava continuar treballant però no va poder, seria anomenat (fins a 70 anys) per incorporar-se a les tasques sanitàries! A més, recordaran que es parlava de la «inflació» d'estudiants de medicina, i ara resulta que els que es troben a l'últim curs són cridats també, i s'anuncia la contractació immediata d'un bon nombre d'ells.\n¿I el personal «de cura», és a dir aquell que té cura i atén les necessitats de les persones en centres i residències per a gent gran? Ara sí que sembla que és totalment imprescindible, més enllà de la difícil situació en què es troben també pel contacte amb les persones que, almenys fins ara, són les més exposades al virus. I el personal domèstic que, en cas de seguir a la llar en la qual presta els seus serveis com a intern, està pràcticament confinat a la seva habitació? I aquell personal domèstic que ja no treballa, esperem que temporalment, i que no té dret a percebre prestacions per desocupació perquè no està regulat en la normativa laboral i de Seguretat Social que els és d'aplicació?\nNo voldria oblidar-me, i per descomptat no ho faré, d'altres persones que també són imprescindibles en la situació actual, com les forces d'ordre públic i el personal dels diferents exèrcits, que contribueixen al manteniment d'aquest ordre tot i que hi hagi persones (cada vegada menys afortunadament) que consideren que les regles aplicables a tota la ciutadania per sortir com més aviat millor d'aquesta greu situació no van amb elles. I quan fem trucades per estar preocupats pels productes que demanem online, o per tenir problemes de connectivitat, no ens oblidem del personal dels centres d'atenció telefònica.\nÉs molt difícil la tasca dels nostres governants, i per descomptat no penso només en un àmbit local, autonòmic o estatal a Espanya sinó també en l'europeu i internacional, però ara és el moment de demostrar que l'economia està al servei de les persones, i en especial de les més necessitades, de les més vulnerables. De la mateixa manera que els que eren prescindibles (horrorosa paraula referida a persones i que només faig servir per donar més valor a la seva contrària, imprescindibles) ara es reconeix el seu treball (de moment amb paraules, i més endavant caldrà passar, tant en normes legals com en acords col·lectius, als fets), també és el moment de fer especial atenció als que es troben més desprotegits. En aquesta tasca, i en l'èxit de la mateixa, es podrà comprovar si la solidaritat és més que una paraula. Molts ànims i coratge en l'intent.


Els Testimonis Cristians de Jehovà del Maestrat celebren virtualment el seu congrés anual “units en la fe per tot el món” | 7 DIES ACTUALITAT\nInici BENICARLÓ Els Testimonis Cristians de Jehovà del Maestrat celebren virtualment el seu congrés...\nEls Testimonis Cristians de Jehovà del Maestrat celebren virtualment el seu congrés anual “units en la fe per tot el món”\nUn congrés mundial virtual en 240 països, i en més de 500 idiomes!\nInterrompent una tradició centenària, en pro de la salut i la seguretat, l’organització de convencions més gran del món ha traslladat el seu congrés anual presencial a una pla- taforma virtual per segona volta en molts anys, cancel·lant al voltant de 6.000 conven- cions en 240 països.\nMaestrat―Per més de 40 anys consecutius, en grans estadis, en Palaus Esportius, com el L ´antic estadi Castalia a Castelló o en Fira Valencia, s’ha pogut veure els testimonis de Jehovà, amb les seues targetes de solapa del congrés en curs, en els mitjans de transport urbà, en els hotels i restaurants de la ciutat procedents de províncies i fins i tot de l’estranger per a aquests esdeveniments anuals. En 2020, la pandèmia va interrompre inesperadament aquesta tradició, la qual cosa va portar a aquesta confessió religiosa internacional a cancel·lar les seues convencions presencials al voltant del món i llançar un esdeveniment global virtual. Aquesta va ser una novetat pels mateixos Testimonis, que des de 1897 han celebrat les seues convencions públiques en grans auditoris i teatres de tot el món.\nEl tema de l’esdeveniment mundial per a 2021 és “La fe ens fa forts!”, i s’aplegarà a llars de tot el món en més de 500 idiomes, i en sis caps de setmana durant juliol i agost de 2021. Açò significa que entre 15 i 20 milions de persones de 240 països podran seguir els continguts d’aquest congrés des de les seues cases. Donat que la convenció se celebra normalment de divendres a diumenge, el programa es farà disponible en sis entregues, corresponents a les sessions del matí i la vesprada. La sessió del divendres al matí estarà disponible per a transmissió o descàrrega a partir del 28 de juny de 2021.\nEl risc de reunir a milers de persones en ciutats de tot el món en un període de pandèmia que encara continua, va portar a la Confessió a optar per una plataforma virtual per segon any consecutiu. No obstant això, la mesura no ha\nfrenat l’entusiasme per aquest esdeveniment anual. Les comunitats locals dels Testimonis de tot el món estan invitant al públic a unir-se a ells en aquesta ocasió històrica. “La fe ha ajudat la nostra germandat mundial a seguir prosperant inclús durant una pandèmia”, va dir Alberto López, membre de la junta administrativa dels Testimonis de Jehovà a Espanya. “La nostra fe continuarà unint-nos en l’adoració, inclús virtualment, mentre milions de persones es reuneixen en llars al voltant del món per a disfrutar d’un programa espiritual amb l’objectiu d’enfortir i enriquir encara més la fe.”\nTots estan invitats a assistir a l’esdeveniment mitjançant JW.ORG en la web, JW Broadcasting en l’aplicació gra- tuïta JW Library per iOS o Android, o en plataformes de streaming com ROKU TV, Apple TV, i altres. Escoltar i seguir el programa és gratuït i accessible a tota persona. El calendari de descàrrega i transmissió global s’indica a continuació.\nDIA DEL PROGRAMA DATA EN LA QUAL ESTARÀ DISPONIBLE PER TRANS- MISSIÓ O DESCÀRREGA DES DE JW.ORG DATES EN LES QUALS LES CONGREGACIONS AL VOLTANT DEL MÓN ESTARAN VEIENT EL PROGRAMA\nDivendres matí 28 de juny 3-4 de juliol\nDivendres vesprada 5 de juliol 10-11 de juliol\nDissabte matí 19 de juliol 24-25 de juliol\nDissabte vesprada 26 de juliol 31 de juliol, i 1 d’agost\nDiumenge matí 9 d’agost 14-15 d’agost\nDiumenge vesprada 16 d’agost 21-22 d’agost\nFirma: Testigos Cristianos de Jehová\nArticle anteriorVinaròs aposta per l’eficiència energètica en l’enllumenat públic\nArticle següentEstiu Cultural a Vinaròs durant agost i setembre


Saps que el Grau de Creació i Producció Digital d’ENTI-UB (Grau per artistes digitals del videojoc) serà el primer de tres anys de la Universitat de Barcelona? | ENTI\nSaps que el Grau de Creació i Producció Digital d’ENTI-UB (Grau per artistes digitals del videojoc) serà el primer de tres anys de la Universitat de Barcelona?\nHome Saps que el Grau…\nUna de les novetats més destacades de la darrera edició del Saló de l’Ensenyament ha estat oferir el Grau en Creació i Producció Digital (Artist), el primer amb una durada de tres anys acadèmics que oferirà la Universitat de Barcelona, a través de l’Escola de Noves Tecnologies Interactives (ENTI-UB).\nAixí doncs, a partir del proper curs 2016-2017, ENTI-UB impartirà el nou Grau Artist, el primer especialitzat en videojocs adreçat als artistes digitals de Catalunya amb una estructura de tres anys; és a dir, amb un total de 180 crèdits ECTS. Aquesta nova titulació s’organitzarà en tres cursos i oferirà 80 places de nou accés. Durant aquest Grau aprendràs a conceptualitzar l’art i el disseny de jocs, videojocs, jocs aplicats i tot tipus d’aplicacions interactives per a plataformes de mobilitat.\nL’itinerari formatiu d’aquests estudis prioritza un aprenentatge pràctic amb una progressiva introducció de l’anglès a les assignatures. Des d’un principi, adquiriràs habilitats artístiques enfocades al disseny de jocs i experiències memorables. Aprendràs a modelar en 2D i 3D i assoliràs els coneixements necessaris per crear personatges, paisatges i músiques. A més, a ENTI-UB tots els ensenyaments són reals. És a dir, des de la teoria de la imatge, el disseny, l’art modern fins al modelatge i animació 3D, passant per la psicologia, es vinculen a les necessitats del disseny i l’art en els videojocs.\nUn altre avantatge important d’aquest Grau és el seu equip docent, vinculat professionalment a la indústria dels videojocs i dels Serious Games; fet que comporta una actualització permanent dels continguts i eines tecnològiques.\nFinalment, cal destacar que ENTI-UB forma part de dues xarxes d’excel·lència internacional amb les quals duu a terme projectes de recerca com: la Jam Today i la GameBIZ. A més, disposa de convenis amb nombrosos estudis i empreses del sector.\nConverteix-te en un artista o dissenyador de videojocs, estudiant el Grau de Creació i Producció Digital (Artist), els primers estudis universitaris de tres anys de la Universitat de Barcelona, oferts a través d’ENTI-UB.\nReportatge 'a fons' de l'Economia i Empresa de Catalunya Ràdio sobre l'estat del sector del…\nLA PRIMERA PRESENTACIO D'ENTI va traslladar un missatge optimista però alhora amb les xifres que…


Situació actual - GEPEC-EdC\nEnregies Netes i Renovables? Sí\nDestrucció del Paisatge, l'agricultura i la Natura? No\nLa sol·lució passa per descentralitzar la producció, acostar-la als llocs de consum i per fer instal·lacions aprofitant les infraestructures existents com les teulades dels polígoins industrials. Democratitzant la producció i el consum d’energia i tot això sense malmetre el territori. És possible. Fem-ho i deixem de destruir el futur de les àrees rurals i espais naturals del país.\nActualment, hi ha en servei fins a 46 centrals eòliques, provinents de la primera onada.\nAquestes centrals, generen una potència total de 1269,08 MW, i presenten un total de 811 aerogeneradors distribuïts pel territori que veiem en el següent mapa:\nAJUDA'NS A DEFENSAR EL TERRITOTI\ntots els fons recaptats van destinats a cobrir les despeses de les accions directes i les gestions davant l'administració i la justícia.\nFES EL TEU DONATIU >>\nANOIA: 105 aerogeneradors.\nTERRA ALTA: 148 aerogeneradors.\nSEGRIÀ: 44 aerogeneradors.\nBAIX EBRE: 159 aerogeneradors.\nSEGARRA: 18 aerogeneradors.\nRIBERA D’EBRE: 21 aerogeneradors.\nGARRIGUES: 87 aerogeneradors.\nCONCA DE BARBERÀ: 78 aerogeneradors.\nBAIX CAMP: 61 aerogeneradors.\nPRIORAT: 44 aerogeneradors.\nURGELL: 26 aerogeneradors.\nBAGES: 10 aerogeneradors.\nALT CAMP: 10 aerogeneradors.\nEn aquest sentit, cal destacar que la distribució de les centrals eòliques que actualment es troben en servei, té una certa lògica física, climàtica i atmosfèrica. Per tal de que els aerogeneradors puguin tenir la màxima eficiència energètica, es necessiten unes condicions climàtiques concretes, com per exemple que la velocitat del vent oscil·li entre els 8 i 12 m/s.\nTal i com es pot observar en la següent imatge, els aerogeneradors que es troben actualment en servei, s’ubiquen en zones on aquesta velocitat de vent és més adient.\nTanmateix, com es veurà posteriorment, aquestes zones són les que també concentren la major quantitat de projectes d’energia solar fotovoltaica, la qual es troba força més distribuïda arreu del territori català.\nEn conjunt doncs (les instal·lacions que actualment es troben en servei, juntament amb els projectes futurs de centrals tant eòliques com solars fotovoltaiques), es preveu una gran massificació i alta concentració d’instal·lacions d’energies renovables en unes zones concretes de l’àmbit català. El desequilibri territorial que implica aquest fet però, des del punt de vista del GEPEC-EdC no és una greu problemàtica. La gran problemàtica, és permetre que tots aquests projectes es vulguin desenvolupar en sòls agraris i naturals, i no en àrees ja degradades i artificialitzades.\nL’APROVACIÓ DEL DECRET LLEI 16/2019.\nDes de l’aprovació del Decret Llei 16/2019, de 26 de novembre, de mesures urgents per l’emergència climàtica i l’impuls a les energies renovables, Catalunya ha experimentat un significatiu augment de sol·licituds de projectes, tant de centrals eòliques com solars fotovoltaiques, que posen en evidència la manca de planificació territorial de l’àmbit.\n1.-Estat actual dels projectes d’energia renovable sol·licitats.\nLa informació actualitzada en data 1 d’Abril de 2021, i publicada oficialment mitjançant la Ponència Ambiental d’Energies Renovables , des de l’aprovació del Decret Llei 16/2019 ha notificat un total de 133 sol·licituds de projectes de centrals eòliques, i un total de 268 sol·licituds de projectes de centrals solars fotovoltaiques a Catalunya.\nActualment doncs, l’estat de tramitació de tots aquests projectes és el següent:\nEstat de la tramitació de totes les centrals eòliques (aerogeneradors) i solars fotovoltaiques (panells) actualitzat. Font: Elaboració del GEPEC-EdC segons informació extreta de la Ponència Ambiental d’energies renovables.\nPodeu consultar aquesta informació de forma oficial aquí!\n2.-Anàlisi de l’impacte global dels projectes sol·licitats.\nDesprés d’analitzar una gran quantitat de projectes (tant eòlics com solars fotovoltaics), hem pogut observar que tot el desplegament d’energies renovables que s’està produint a escala catalana, es pretén emplaçar en sòls agraris i forestals. Creiem que la metodologia a través de la qual es vol implementar la transició energètica, és completament errònia, i que no té cap tipus de lògica des d’una perspectiva ecosistèmica. Tal i com es conclou en l’Informe sobre l’Estat de la Natura 2020 (CREAF), els darrers 20 anys, les poblacions de vertebrats i invertebrats autòctons han perdut de mitjana el 25% dels seus individus a Catalunya. Aquesta pèrdua de biodiversitat, s’ha fet patent principalment en els següents ambients\n12% de pèrdua de biodiversitat en boscos i matollars.\n34% de pèrdua de biodiversitat en agro-ecosistemes.\nI fins un 54% en aigües continentals.\nLes principals causes que han provocat aquesta pèrdua, ha sigut el canvi en els usos del sòl, tot i que el canvi climàtic i l’arribada d’espècies exòtiques invasores, tenen i tindran un impacte cada vegada més gran.\nEntenem doncs, que una de les metodologies per poder fer front a l’emergència climàtica en la què ens trobem, és la transició energètica cap a fonts renovables. Tanmateix, NO creiem que la forma correcta per dur a la praxis aquesta transició, hagi de ser a través de la transformació de tot un enorme conjunt de sòls agrícoles i forestals en sòl artificial, amb la consegüent pèrdua de biodiversitat que comportaria. No podem permetre que tot el desgavell de centrals solars fotovoltaiques i eòliques que es projecten a dia d’avui a Catalunya, s’hagi d’ubicar en aquesta tipologia de sòls naturalitzats, quan tenim una gran quantitat de sostre industrial, urbà i periurbà degradat i ja artificialitzat per utilitzar.\nPer altra banda, creiem que aquest desenvolupament de les energies renovables no s’està produint de forma descentralitzada, justa, sostenible i democràtica. Les mateixes multinacionals que fins a dia d’avui gestionaven, especulaven i espoliaven els recursos energètics provinents de fonts no-renovables mitjançant pràctiques il·lícites (causants directes de les guerres pel petroli i gas natural, així com la degradació d’importants hàbitats naturals a través de fracking i altres tècniques), són les que ara controlen el sector de les energies renovables. Hem de deixar en mans d’aquests oligopolis que prou mal han produït al planeta la transició energètica? El planeta necessita un model energètic just, basat en l’auto-suficiència energètica i la sostenibilitat, i que pugui comportar una millora de la qualitat ambiental global; no la continuïtat d’un model productiu on l’únic que interessa és el benefici econòmic, i no es té en compte ni el territori, ni els seus habitants, ni la biodiversitat.\nLa tasca del GEPEC-EdC\nPel que fa a eòliques… hem presentat 79 Consideracions (Documents d’abast) que són part interessada dels tràmits administratius.\nHem presentat Consideracions a 39 projectes que, malauradament, la Ponència Ambiental d’energies renovables ha dictaminat com a emplaçaments viables.\nHem presentat Consideracions a 28 projectes que, afortunadament, s’han dictaminat com a no viables.\nHem presentat Consideracions a 12 projectes que, a data 1 d’abril es troben en tràmit\nPel que fa a fotovoltaiques… hem presentat 23 Consideracions (Documents d’abast) que són part interessada dels tràmits administratius.\nHem presentat Consideracions a 6 projectes que, malauradament, la Ponència Ambiental d’energies renovables ha dictaminat com a emplaçaments viables.\nHem presentat Consideracions a 2 projectes que, afortunadament, s’han dictaminat com a no viables.\nHem presentat Consideracions a 15 projectes que, a data 1 d’abril es troben en tràmit\nDefensar el Territori requereix de persones compromeses com tu.\nPer això per poc que puguis aportar, la suma de tots ens permet treballar tècnica i juridicament per tombar molts projectes: més de 30 avui!


El Periscopi de Jesús Malló: 31/01/10 - 07/02/10\nJa pot resar, ja !\nPDiuen les cròniques que ZP va acompanyar a Barack Obama a la cerimònia\nde l' “Esmorzar Nacional de l'Oració” que celebren als EE.UU i afirmen que va utilitzar una lectura de la Bíblia que parla dels aturats.\nEm sembla que el cap del govern espanyol no en tindria prou ni resant tot un rosari setmanal, encara que si que és veritat que només hauria de fer-ho amb els misteris de dolor, dolor per la situació de l'economia espanyola que cada dia li dóna més “alegries”.\nAquest home no para de destrossar, a nivell de l'economia, tot el que toca. L'economia no ha estat mai la ciència predilecta de Rodríguez Zapatero, el fet ja es va poder veure des del primer dia, i els que li cobrien les espatlles el van anar abandonant. Aquest fou el cas de Pedro Solbes, i no va ser pas l'únic.\nEn aquest camp de l'economia és del tot evident que si no es produeix un canvi de rumb i de timoner aviat, les conseqüències poden ser llargues en el temps i greus en els resultats.\nPublicat per Jesús Malló a 8:54 Cap comentari: Enllaços a aquest missatge\nEtiquetes de comentaris: "alegries", Barack Obama, Pedro Solbes, rosari, ZP. Rodríguez Zapatero\nLes pensions: Distorsions i disbarats\nQue Rodríguez Zapatero és mestre en les dues disciplines, tant en les distorsions com en els disbarats, no és cap novetat. Ho sabem i ho patim de fa temps.\nPerò hi ha temes que hauria de saber que són delicats i que per tant cal parlar-ne i plantejar-los amb delicadesa i en uns termes clars i el més senzillament que es pugui.\nEl tema de les pensions és un d'aquests temes que afecta a tothom i només el factor temps diferencia el nivell dels problemes de cadascú.\nEl que no és admissible és anar d'Herodes a Pilat i crear constantment dubtes i aprensions sobre la qüestió. Tothom té clar que el sistema actual no s'aguanta sinó es modifica.\nPerò el que és fatal és estar llançant globus sonda dia si dia també sobre el futur de les pensions i les problemàtiques que se'n deriven.\nQue la qüestió requereix bones anàlisis, que cal estudiar-la amb profunditat i que cal plantejar-se diverses hipòtesis és un fet que ningú dubta. Cal fer-ho i com més aviat millor i procurar que les perspectives de futur siguin realistes, doncs aquesta és l'única forma d' afrontar el tema.\nTota la resta, des dels plantejaments apocalíptics fins a la beatífica opció que tot es solucionarà i que no passarà res, porta al desastre.\nUn cop fets els estudis necessaris el tema cal plantejar-lo a tothom, organitzacions de consumidors, sindicats, etc. I obrir un debat a fons i plantejar a la societat les alternatives possibles i viables, assumint els costos polítics pertinents.\nPublicat per Jesús Malló a 2:40 Cap comentari: Enllaços a aquest missatge\nEtiquetes de comentaris: disbarats, distorsions, Herodes, pensions, Pilat, ZP. Rodríguez Zapatero\nEls problemes de Reagrupament\nComento el tema des de la meva perspectiva personal, des de la meva militància a CDC i des del coneixement que en tinc per estretes relacions familiars.\nEn primer lloc lamento l'afer pel que té de “mesquinesa política” però molt més des de la perspectiva de la tan preuada desafecció política, perquè la dual visió de l'associació del Dr. Carretero, d'independència i de regeneració de la vida política havien il·lusionat a molta gent i el més important de tot, potser, era que havien arribat a sectors fins ara no gaire polititzats.\nDesconec la realitat dels problemes, malgrat que semblen relacionats amb la confecció de les llistes electorals, concretament a Tarragona, sense oblidar tot el rerefons de l'assumpte Laporta, tema aquest que per cert caldria donar-hi la importància que té que és molta menys de la que tothom es pensa.\nSi algú em demanés consell, que no serà pas aquest el cas, li diria que tothom compti fins a cent abans de parlar i que un cop tranquil·litzats tots plegats, parlin entre ells. Els actors del “melodrama”, que pensin el mal que estan fent a persones que s'havien il·lusionat, que pensin en els possibles beneficiaris, i sobretot que valorin que en política val més repensar les qüestions que calguin i si cal fins i tot fer examen de consciència, fer la corresponent acció de penediment i tornar a començar.\nDiuen que en política és més greu un error que un crim!\nPublicat per Jesús Malló a 8:17 Cap comentari: Enllaços a aquest missatge\nEtiquetes de comentaris: "mesquinesa", associació, CDC, desafecció política, Dr. Carretero, independència, llistes electorals, regeneració, Tarragona\nUn bon amic, en Xavier Vidal\nUna trucada ens ho ha confirmat: en Xavier Vidal ha mort. Sabíem que era previsible, el càncer l’havia vençut, malgrat haver-hi lluitat fins al final i amb tota la força, la poca que li restava.\nVénen a tomb els records antics i sempre agradables perquè en Xavier donava confiança en qualsevol situació, fins i tot en els darrers moments.\nHavíem estat junts a SOC -Solidaritat d’Obrers de Catalunya- en aquella aventura tan dura del sindicalisme català, ben incompresa en general. Ell, en Xavier, havia aconseguit amb el seu esforç personal fer una secció sindical a l’empresa on treballava, a Pleta, S.A. i allà va ser el creador i impulsor del SICODES -Sindicat del Comerç, Oficines i Despatxos i Serveis- de SOC. Havia format part del Comitè Executiu de SOC on la seva bonhomia havia fet sempre els possible per superar enfrontaments estèrils.\nHavia treballat a l’AVUI dels primers temps com a administrador\ni cal dir-ho clar; amb l’esperit de servei que sempre el va caracteritzar.\nEl grau de confiança que em tenia em produeix en aquests moments\nuna sensació difosa de que no vaig correspondre-hi prou bé. Quan explicava que el seu pare havia estat membre de “Nosaltres Sols” s’obria tot un ventall de confidències polítiques de les nostres famílies que resultava ben fructífer i reconfortant.\nDe tant en tant em recordava, ben afectuosament, aquelles primeres reunions d’UDC al carrer Jaume Roig de Les Corts, a casa d’en Berna. Sempre havia estat compromès políticament, primer a CDC i després a ERC, militàncies que havia hagut d’abandonar perquè s’havien desviat dels seus camins originals.\nLa fina ironia d’en Xavier destacava per la seva sensibilitat, pel to subtil de la mateixa, i sobretot perquè mai no era ofensiva.\nCom a professional va estar disposat a col•laborar sempre que calia. Tinc ben present quan li vam demanar de participar a la Fundació Layret i ens va dir que sí, però que sobretot no li féssim fer les mateixes feines que ja desenvolupava professionalment.\nSempre em va tenir molt en consideració fet aquest que sovint em sorprenia atesa la meva manca d’autoestima.\nEm resultarà difícil comprendre que en Xavier ja no hi és. Que no el tenim disponible, que la seva persona sempre elegant, sempre ben vestida, sempre afable i amb la seva “conyeta” simpàtica i irònica i que tan bé omplia les reunions amb la seva personalitat ja no hi serà mai més.\nJa ho sé que del fet d’haver-lo conegut n’hem de treure el positiu, però la seva ironia, el seu to afable, la seva amistat i la seva disponibilitat a treballar pel país i pels amics la trobarem a faltar, molt i molt.\nPublicat per Jesús Malló a 3:45 Cap comentari: Enllaços a aquest missatge\nEtiquetes de comentaris: .Xavier, "Nosaltres Sols", CDC, Convergència Democràtica de Catalunya, SICODES, Solidaritat d'Obres de Catalunya-SOC, Unió Democràtica de Catalunya, Xavier Vidal


La 5a edició d'Art en Cicle acaba amb música i un espectacle familiar\nLa 5a edició d’Art en Cicle-Festival d’Arts Escèniques de Súria va acabar diumenge 22 de maig amb un concert de la cantant barcelonina Berta Sala i l’espectacle familiar ‘Papirus’ de la companyia Xirriquiteula Teatre. Enguany, Art en Cicle ha ofert quatre espectacles, mantenint l’objectiu de contribuir a la dinamització cultural de la vila amb artistes i actuacions destacades en petit format.\nLa 5a edició d'Art en Cicle acaba amb música i un espectacle familiar. Foto: AJS\nAquesta nova edició d’Art en Cicle ha estat organitzada pel Foment Cultural i l’àrea de Cultura de l’Ajuntament de Súria, amb el suport de la Diputació de Barcelona i del departament de Cultura de la Generalitat. La programació de la 5a edició d’Art en Cicle va començar el passat diumenge 24 d’abril al Poble Vell amb tres peces de microteatre del Festival Píndoles. La plaça Major del Poble Vell també va acollir l’espectacle de cuplet i revista ‘Parné’ de l’artista guissonenca Glòria Ribera, que va tenir lloc diumenge 8 de maig.\nEls dos darrers espectacles d’Art en Cicle han tingut lloc al Teatre del Foment Cultural. El concert de Berta Sala s’havia de fer inicialment a la plaça Major del Poble Vell, però va ser traslladat a causa de les previsions d’altes temperatures. Entre els músics que acompanyaven la cantant barcelonina es trobaven els suriencs Jordi i Josep Junyent.


Víctor Alexandre - Els espanyolistes de Sant Cugat omplen un minibús\nInici Articles Els espanyolistes de Sant Cugat omplen un minibús\nCom ha reconegut el portaveu de la plataforma nacionalista espanyola "Som Catalunya. Somos España", José Domingo, la concentració del 12 d'octubre d'enguany a la plaça de Catalunya de Barcelona ha fet figa. Tot i tenir al suport del govern espanyol, del Partit Popular, de Ciudadanos i de totes les organitzacions feixistes que també convocaven, Catalunya els ha tombat l'esquena i no n'ha volgut saber res. Als organitzadors, però, la patacada no els ha vingut pas de nou. Ho demostra el fet que no paraven de repetir que serien benvinguts els federalistes, els centralistes, els autonomistes... És a dir, tots aquells que, més enllà dels matisos, neguen l'existència de la nació catalana i estan en contra del seu dret a decidir d'acord amb la llei del Parlament. Doncs no, ni així. Ni tan sols portant gent en autocar des d'Espanya han aconseguit reunir més de 18.000 persones. Aquesta, finalment, és la xifra exacta facilitada el 15 d'octubre pel rigorós Col·lectiu Contrastant.\nPer altra banda, el nombre d'assistents procedents de Sant Cugat, ciutat de 86.000 habitants, frega el ridícul: trenta persones. Només trenta. Just el nombre de passatgers d'un minibús. En aquest punt, a més, és bo recordar que l'aportació de Sant Cugat a la Via Catalana va ser de trenta-tres autocars. Autocars dels de debò, per descomptat. I la comparació global també parla per si sola: 18.000 persones el 12 d'octubre; dos milions l'Onze de Setembre.\nTanmateix, la part més hilarant de tot plegat són els "arguments" d'Ariadna Hernández, la portaveu de la plataforma santcugatenca, per justificar el seu fracàs. Segons ella, ha estat culpa de la mandra. "Fa mandra llevar-se d'hora", ha dit. I tant! Moltíssima mandra. Tothom sap que de Sant Cugat a Barcelona hi ha, pel cap baix, uns 800 quilòmetres i que per ser a les dotze del migdia a la plaça de Catalunya cal llevar-se com a mínim a les quatre de la matinada. És clar que, ben mirat, també podria haver estat culpa dels despertadors. Vull dir que els despertadors no haguessin sonat. És el problema que tenen els rellotges aturats el 1939, que no sonen.\nCugat.cat , 18/10/2013


Activitats culturals dues Rutes Literàries\nRuta Literària a les 12 del migdia amb Patrícia Gabancho arran de la publicació del seu llibre Caminar Barcelona (Editorial Columna). Lloc de trobada Metro Sant Antoni (sortida carrer Comte d'Urgell) per iniciar un recorregut pel barri de Sant Antoni cruïlla de Ciutat Vella i l'Eixample i finalitzarem al cap d'una hora a la llibreria Antinous.\nRuta Literària: Homenatge als 50 anys de publicació de l'emblemàtica novel·la de Juan Marsé, Últimas tardes con Teresa (Editorial Seix Barral). Lloc de trobada a les 10 h. Plaça de Rovira i Trias a on visitarem el barri de Gràcia a on va viure ell, tot seguit agafarem el bus 24 per pujar al Carmel a on visitarem el centre del MUHBA del Turó de la Rovira gaudint d'una extraordinària panoràmica de la ciutat després visitarem l'exposició dedicada a Marsé a la Biblioteca del Carmel que duu el seu nom.


Comencem els projectes a Primària – Sagrat Cor de Sarrià\nHome Primaria\tComencem els projectes a Primària\nEl curs ha començat d’allò més bé!! Tots els cursos estan a punt per un nou any i quina millor manera de marcar l’inici que amb la tasca 0 d’un projecte!!\nVoleu fer un recorregut per diferents classes de tots els cursos de Primària? Quines temàtiques més interessants i engrescadores, aprendran molt sobre el seu entorn.\n1r de Primària: El millor lloc per viure\nEls més petits de Primària comencen el curs parlant de les famílies, els seus membres i les parts de la casa per enriquir-se del que els envolta en el seu dia a dia.\n2n de Primària: Un bon lloc per viure\nConeixem el barri de l’escola? Els nens de 2n us podran explicar moltes coses perquè aprenen molt sobre Sarrià amb aquest projecte.\n3r de Primària: I love BCN\nLa nostra ciutat, quina quantitat de coses a descobrir… Hi ha un munt d’edificis emblemàtics i coses interessants que al llarg del projecte anirem aprenent, quines ganes!\n4t de Primària: La nostra terra\nComencem amb un kahoot sobre Catalunya però això no és més que el principi. Treballarem les diferents comarques de Catalunya i els paissatges propis de cadascuna.\n5è de Primària: Apunta’t al viatge\nAnem ampliant terreny i els de 5è ja treballen la península sencera amb els seus límits i els mars que l’envolten, el relleu, etc. Quines ganes de saber tot el que aprendran!\n6è de Primària: Gute Reise\nArribem a l’últim curs de Primària, els grans ja s’endinsen a Europa, tot el nostre continent! Quantes coses per aprendre sobre la Unió Europea, els països i les seves capitals, el mapa físic i polític… Som-hi!\nPrimàriaProjectesSagrat Cor SarriàSarriàBarcelonaCatalunyaEuropaPeninsula


Ajuts de Recursos Humans del MEIC. Ramon y Cajal (2a Part) | Universitat Ramon Llull\nInici»Ajuts de Recursos Humans del MEIC. Ramon y Cajal (2a Part)\nAjuts de Recursos Humans del MEIC. Ramon y Cajal (2a Part)\nEnviat per Butlletí Recerca el dl., 13/11/2017 - 09:57\nCom a continuació de la notícia publicada en el Butlletí anterior, entrem en el detall de la convocatòria Ramon y Cajal .\nAquest ajut finança la incorporació d’investigadors nacionals i estrangers que hagin obtingut el títol de doctor/a entre l’01/01/2007 i el 31/12/2014. Per poder optar a aquest ajut, s’ha d’haver realitzat mobilitat durant 24 mesos essent doctor/a abans d’arribar a l’acord d’incorporació, o haver obtingut el títol de doctor/a a l’estranger.\nLa finalitat de la convocatòria és la formalització de contractes, de 5 anys de durada, amb una retribució anual mínima de 31.600 euros. També es preveuen 40.000 euros de finançament addicional per a l’execució de la recerca i un ajut de 100.000 euros per crear un lloc de treball permanent (a partir del 4art any de contracte).\nEl personal investigador interessat en presentar la seva candidatura ho ha de fer a través de la seu electrònica del MEIC. El termini de presentació començarà el 14 de desembre de 2017 i finalitzarà el 16 de gener de 2018 a les 15.00.\nLes institucions de la URL interessades en oferir una plaça, s’han de posar en contacte amb l’Andrea del Pozo (adelpozo@rectorat.url.edu), de l’Oficina de Recerca i Innovació abans del proper dimarts 9 de gener de 2018.\nEls centres de la URL que presentin una sol·licitud a aquesta convocatòria podran optar també als Ajuts a projectes tractors de fons de recerca 2016, en la Modalitat B, per millorar les condicions del contracte que s’ofereixi a la persona candidata.


Taylor Swift segueix dominant la llista musical Billboard 200 - Primera Fila\nTaylor Swift segueix dominant la llista musical Billboard 200\nLa cantant nord-americana Taylor Swift repeteix en el número 1 de la setmana a la llista Billboard 200 gràcies al seu nou àlbum anomenat Reputation. El segon lloc l’ocupen Tim McGraw & Faith Hill amb el seu disc The Rest Of Our Life i el tercer Sam Smith amb The Thrill Of It All.\nAquest nou disc ja és el segon més venut d’aquest 2017, situant-se, amb només dues setmanes, en segon lloc després de Divide de Edd Sheeran. I no només això, sinó que Taylor també ha aconseguit superar el milió de còpies venudes amb menys d’una setmana, un fet que no succeïa des del disc 25 de Adele que publicava el 2015.\nTot i això, la millor notícia per a Taylor Swift és que el gran nombre de discs venuts no ha afluixat tot i no presentar disc des de fa 3 anys, doncs els tres àlbums anteriors abans de Reputation també van aconseguir vendre més d’un milió de còpies amb només una setmana. Això significa que Taylor Swift segueix sent una de les reines del pop actual.\nTaylor Swift anuncia que el següent disc que regravarà serà “Red”\nTaylor Swift estrena ‘Mr. Perfectly Fine’ tretze anys després d’escriure-la


Babulinka Books – Llibres emocionalment inspiradors Benvinguda, Lupe - Babulinka Books - Llibres emocionalment inspiradors\nBenvinguda, Lupe és una meravellosa obra il·lustrada que ens parla sobre la importància de mostrar-nos al món tal com som.\nLa família de la Lupe és nova al bosc. Totes les llebres estan molt contentes, totes… menys la Lupe. A ella li fa vergonya donar-se a conèixer… I si no cau bé? I si no agrada? Treballarà de valent teixint-se disfresses, provarà de fer-se passar per\naltres animals sense èxit. I si al final la solució fos ser un mateix?\nBenvinguda, Lupe va ser guanyadora del Premi Lazarillo 2017 en categoria de millor àlbum il·lustrat. El jurat en va destacar “de forma unànim el perfecte equilibri entre il·lustració i text, tot creant una història rodona, amb sentit de l’humor i una gràfica molt personal.” Aquest és el primer projecte publicat d’Eva Palomar.\nLa diversió no s’acaba amb el llibre! Segueix jugant amb la Lupe. Descarrega-t el joc a l’apartat de Descàrregues. Anar-hi.\nEva Palomar. (Barcelona, 1990) és graduada en Disseny Gràfic a Bau, Centre Universitari de Disseny de Barcelona, i va completar la seva formació en Teesside University (UK) cursant una especialització en il·lustració. Des de 2013 realitza projectes molt diversos, des de il·lustració editorial, disseny de marca, fins a cartells i il·lustració d’àlbum infantil.\nUn llibre per a: Descobrir la importància de mostrar-nos tal com som\nAutora/I·llustradora: Eva Palomar


Tanquen 14 farmàcies barcelonines arran de l’impagament del govern | betevé\nSarai Sarroca | dijous, 28 de febrer del 2013, a les 13.39\nEls quatre presidents del Consell de Col·legis de Farmacèutics de Catalunya, Jordi de Dalmases, de Barcelona; Joan Fajula, de Girona; Josep Aiguabella, de Lleida i Joaquim Nolla, de Tarragona, s’han posicionat contra el nou retard en el pagament a les farmàcies. Concretament es tracta del tercer retard des de finals de 2011. Segons han explicat, la Generalitat s’ha compromès a pagar, al llarg d’aquest 2013, a uns 120 dies després de dispensar el fàrmac, quan el concert signat amb Servei Català de la Salut especifica que ha de ser després de 35 dies.\nDalmases ha advertit que “hi ha perill que es produeixin problemes de subministrament en algunes farmàcies” ja que algunes no poden pagar als distribuïdors. Els bancs es neguen a donar més finançament i de moment, ja han tancat 14 farmàcies de la província de Barcelona. Veient aquesta situació, el Col·legi de Farmacèutics alerta del “risc de col·lapse del sistema sanitari”.\nLes farmàcies acumulen un deute de 302,7 milions d’euros i per això el proper 5 de març estudiaran, en una assemblea amb 3.100 propietàris de farmàcies, la possibilitat de decretar una altra jornada de vaga, com la del 25 d’octubre.\nEl conseller de Salut, Boi Ruiz, ha afirmat, en unes jornades sobre malalties cròniques, que el pagament no depèn del flux de diners “de la caixa catalana, sinó de la de l’Estat”.\n— crisi econòmica — farmàcies\nICV se suma a la denúncia de censura dels organitzadors del festival de sopes de Nou Barris\nEls solars dels carrers d’Àlaba i Montalegre, els més demandats del pla Buits


Film extensible alimentari - omipack - Miracle Global\nHome / Productes / Embalatges, bosses, films i papers alimentaris / Film catering pvc extensible\nLes bobines de film extensible omipack estan fabricades amb una combinació de materials i gruixos òptima, fet que fa que el nostre producte estigui més que consolidat gràcies a la seva alta ressistència. Disposem de bobines de film per a diferents usos com catering, manual i màquina automàtica.\nA continuació detallem les referències que disposem habitualment. Comanda mínima 1 caixa. Consultar preus i descomptes per a compres de palets sencers.\nTambé disposem de diferents dispensadors de film i màquines enfilmadores de safates.\nSolicita preus per compres de palets sencers.


El Molt Il·lustre Orde de Sant Patrici (The Most Illustrious Order of St Patrick) és un orde de cavalleria, creat pel Rei Jordi III el 1783, atorgada als notables irlandesos i pels serveis a Irlanda. El seu equivalent anglès és l'Orde de la Lligacama i l'escocès és l'Orde del Card. De tots tres, l'Orde de Sant Patrici és el d'institutució més recent. L'Orde es va estendre fins al 1922, quan Irlanda esdevingué un país independent. El darrer cavaller fou nomenat el 1936, i el darrer supervivent morí el 1974, no obstant, l'Orde segueix en el seu sobirà, la Reina Elisabet II. El sant patró de l'orde és Sant Patrici d'Irlanda, i el lema de l'orde és «Quis separabit?», referint-se a un versicle de l'Epístola als Romans (8:35): «Qui ens separarà de l'amor de Crist?». L'Orde assolí una repercussió internacional quan, el 1907, la seva insígnia (coneguda com les Joies de la Corona d'Irlanda) van ser robada del Castell de Dublín poc abans d'una visita del sobirà de l'orde, el rei Eduard VII. No es va trobar mai.\n1.2 Després de 1922\n1.3 Possible renaixement\n2.3 La Capella\n2.4 Preferència i Privilegis\n3 Vestits i insígnies\n3.2 Altres ocasions\nDesprés de 1922Modifica\nVestits i insígniesModifica\nObtingut de «https://ca.wikipedia.org/w/index.php?title=Orde_de_Sant_Patrici&oldid=29802799»


Com optimitzar les imatges de la pàgina de galeria per a la cerca de Google | ServeisTIC.net\nCom optimitzar les imatges de la pàgina de galeria per a la cerca de Google\nYou are here: ServeisTIC.net > Blog > SEO, per millorar el posicionament web > Com optimitzar les imatges de la pàgina de galeria per a la cerca de Google\nLa pregunta Avui fa una pregunta de SEO prové de Johnny a Califòrnia, que pregunta:\n“Sóc un artista amb pàgines de galeries plenes d’imatges dels meus quadres i molt poc text. Com puc obtenir una millor classificació d’aquests quadres? També he notat que Google classifica les fotos molt més ràpidament i millor que les imatges de quadres “.\nNo sóc una persona molt visual.\nNomés cal preguntar-ho a la meva dona.\nQuan mirem els llistats d’Airbnb, la meva dona va immediatament i mira les imatges.\nDesplaço cap avall fins a la descripció de la propietat.\nLa majoria d’artistes visuals que conec pensen que les paraules i les fonts són lletges.\nÉs comprensible que vulguin que les imatges siguin l’estrella de l’espectacle.\nNo obstant això, per a persones com jo, només mirar les boniques imatges no em farà comprar.\nQuan busco art, vull que tingui una història.\nVull saber el “per què” que hi ha darrere del quadre que vaig a comprar.\nLes imatges de Google són força boniques\nUn dels secrets més grans i divertits que Google té és cerca inversa d’imatges.\nFeu una foto i llanceu-la a Google i, a través de la màgia de la tecnologia, Google troba imatges similars i fins i tot us pot dir d’on provenia la imatge, en la majoria dels casos.\nAixò és particularment útil per a aquells que ho fem servir fotografia d’estoc.\nLa fem servir per assegurar-nos que la imatge d’estoc que estem utilitzant no s’utilitzi excessivament en altres llocs.\nPer als artistes, també pot ser una sort de Déu.\nSi col·loqueu imatges d’art al vostre lloc, podeu aparèixer en cerques d’imatges similars.\nA la pregunta original, es suposa que les fotos es classifiquen més ràpidament que les pintures.\nNo estic completament segur que aquesta suposició sigui exacta.\nCom que la resposta sol estar en SEO, depèn.\nImagino que algunes pintures, sobretot de la varietat de tipus Jackson Pollack, són més difícils de classificar per l’algorisme i, per tant, poden trigar més a ser indexades.\nLes fotos són bastant fàcils, en la majoria dels casos, per a Google de veure-les i analitzar-les amb la moderna tecnologia de reconeixement d’imatges.\nUna imatge val més que mil paraules, però els cercadors encara les necessiten\nTan bé com ho fa Google indexació i reconeixement d’imatges, és millor indexar i comprensió del text.\nSi veneu art, heu d’escriure sobre el vostre art (o fer que algú altre escrigui sobre el vostre art).\nUn mur d’imatges poques vegades es ven molt bé en un lloc, fins i tot en un lloc de comerç electrònic.\nSi voleu que el vostre art es classifiqui, heu d’escriure-hi.\nTots ens queixem dels llocs de receptes que expliquen històries llargues abans d’arribar a la llista i a les instruccions reals d’ingredients.\nPerò aquests llocs es classifiquen bé i converteixen.\nI, per sort, ara la majoria inclouen un botó de navegació que us permetrà accedir directament a la recepta si no voleu llegir sobre com l’àvia solia fer el plat durant la depressió.\nSi es fa correctament, escriure descripcions i històries sobre les pintures que esteu venent augmentarà no només el vostre rànquing, sinó també les vostres vendes.\nDefinitivament, vull conèixer l’art que estic comprant, sobretot si aquest art costa molts diners.\nAixí que assegureu-vos que:\nQuan un col·leccionista visita una galeria per comprar una peça d’art molt cara, sovint vol conèixer l’artista i saber més sobre la pintura.\nComprendre d’on prové l’art és una part valuosa del procés de compra d’art.\nI també és fantàstic per classificar una pintura per a paraules clau rellevants a Google, Bing i altres.\nNota de l’editor: Pregunteu a un SEO és una columna setmanal d’assessorament en SEO escrita per alguns dels millors experts en SEO de la indústria, que han estat seleccionats a mà per Search Engine Journal. Tens alguna pregunta sobre SEO? Empleneu el nostre formulari. És possible que vegeu la vostra resposta a la propera publicació de #AskanSEO.\nImatge destacada: Allies Interactive / Shutterstock\nStaff 5 d'octubre de 2021 SEO, per millorar el posicionament web\n← Complement de WordPress Astra gratuït actualitzat amb blocs de filferro Gutenberg\nCom guanyen nous negocis professionals i agències de SEO [Survey Results] →\n3 tipus clau de mètriques de creació d’enllaços i com utilitzar-los amb èxit\nEls 6 millors CMS per a Core Web Vitals\nStaff 11 d'abril de 2022


El govern britànic pagarà els obesos per aprimar-se\nNou pas endavant del govern britànic per combatre els mals hàbits alimentaris. L'executiu de Gordon Brown pagarà els ciutadans obesos o amb sobrepès que demostrin que s'aprimen, i ha anunciat que oferirà als qui perdin pes incentius econòmics en forma de bons perquè els puguin bescanviar per aliments saludables als supermercats o perquè els utilitzin als gimnasos. Amb el projecte es pretén reduir de l'actual 30% al 26% l'obesitat infantil en un termini de 12 anys. En l'àmbit escolar, el govern també ampliarà a 5 les hores setmanals d'esport. En el laboral, fomentarà que els empresaris incentivin els treballadors perquè s'aprimin, perquè així estiguin més motivats i millorin el rendiment.\n24/01/2008 - 11.15 Actualitzat 24/01/2008 - 16.09\nEn la seva lluita contra l'obesitat, el govern britànic ha decidit pagar els ciutadans obesos o amb sobrepès per aprimar-se. Així l'executiu de Gordon Brown els oferirà incentius econòmics en forma de bons perquè els puguin bescanviar per aliments saludables als supermercats o perquè els utilitzin als gimnasos. La mesura també podria anar acompanyada de premis en metàl·lic per qui demostri que ha perdut pes.\nEn l'àmbit laboral, el govern vol fomentar que els empresaris incentivin els treballadors perquè s'aprimin, perquè així estiguin més motivats i sans i millorin el seu rendiment.\nEn l'àmbit escolar, a banda de la mesura anunciada aquesta setmana d'introduir classes d'alimentació i cuina a les aules, es recomanarà a les escoles que prohibeixin els alumnes sortir a comprar menjar ràpid a les hores d'esbarjo per evitar que mengin hamburgueses, patates fregides i llaminadures. També s'ampliarà de dues a cinc les hores setmanals d'esport i, en aquelles zones on l'obesitat infantil sigui realment un problema, es crearan vies especials per a bicicletes. Amb el projecte es pretén reduir de l'actual 30% al 26% l'obesitat infantil en un termini de 12 anys\nEl govern britànic creu que el cost d'aquestes mesures es veurà compensat amb la reducció de baixes laborals i tractaments de diabetis i malalties cardiovasculars, directament vinculades al sobrepès.\nAlgunes organitzacions que fomenten l'alimentació sana, però, dubten de l'eficàcia de la iniciativa, i creuen que les autoritats haurien d'actuar contra els empresaris de menjar ràpid, que inverteixen xifres milionàries a publicitar els seus productes\nLes últimes estadístiques oficials presenten un panorama alarmant pel que fa a l'obesitat a la Gran Bretanya, un dels països més castigats del món per aquest fenomen. Un de cada quatre adults pot considerar-se obès i es calcula que a mitjans de segle, els britànics que tindran aquesta condició serà almenys un 60%.\nLa lluita contra l'obesitat al Regne Unit